Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: 3. számú melléklet a 77/2002. (IV. 13.) Korm. rendelethez
Paragraph Index: 105

4. A gyakorlati képzés szabályai Az egészségügyi informatikus egyetemi képzésben a gyakorlati órák aránya 25—35%. A többi szakon mindkét szinten a gyakorlati órák aránya az összes tanóra 50—70%-a. 4.1. Fõiskolai szintû szakokon A gyakorlati képzéshez tartoznak az egyes tantárgyaknak a képzõ intézményben megvalósított gyakorlatai mellett a külsõ szakmai területeken szerzett 1—4 hetes, valamint az összefüggõ, komplex 14—15 hetes szakmai gyakorlatok. 4.2. Egyetemi szintû szakokon 4.2.1. Általános orvostudományi szak Az egy hónapos nyári szakmai gyakorlatokat (pl. ápolástan, sebészet) az intézményen belül és azon kívül is lehet teljesíteni. Ezek elvégzése kötelezõ, de nem vizsgával zárulnak, hanem kritériumkövetelmények, így kreditérték nem rendelhetõ hozzájuk. A szigorlóév gyakorlatai és a bentlakásos gyakorlatok (pl. szülészet) is kötelezõek, elvégzésük után kreditpont jár (1 kreditpont/hét). A hetenként szervezett klinikai (betegágy melletti) és egyéb gyakorlatok szintén kötelezõek. Kreditpont értékük egy félévben heti 1 gyakorlati óra esetében 1 kreditpont attól függetlenül, hogy az intézményhez tartozó szervezeti egységben vagy az intézményen kívül zajlanak. 4.2.2. Fogorvostudományi szak A kettõ vagy négyhetes nyári szakmai gyakorlatokat (pl. ápolástan, általános fogászat, fogsebészet) az intézményen belül és azon kívül is lehet teljesíteni. Ezek elvégzése kötelezõ, de nem zárulnak vizsgával, hanem kritériumkövetelmények, így kreditérték nem rendelhetõ hozzájuk. 4.2.3. Gyógyszerésztudományi szak A szakmai gyakorlatokat az intézményen belül és a kar által akkreditált külsõ munkahelyen is lehet teljesíteni. Kötelezõ a 6 hónapos, egybefüggõ gyakorlati képzésen való részvétel, amelyet teljes munkaidõben közforgalmú vagy intézeti gyógyszertárban, legfeljebb két részletben (3+3 hónap vagy 4+2 hónap, illetve 2+4 hónap) kell teljesíteni. A gyakorlatok minõsítése háromfokozatú minõsítéssel történik, és hozzájárulnak a kreditakkumulációhoz. 4.2.4. Egyetemi szintû ápoló alapképzési szak A gyakorlati képzéshez tartoznak a képzõ intézményben megvalósított gyakorlatok mellett az egészségügyi ellátás valamennyi területén végzett ápolói gyakorlatok és egészségfejlesztési, valamint ápolásvezetõi és oktatási-képzési gyakorlatok. A szakmai gyakorlatok eredményes teljesítéséhez kreditértéket kell rendelni. 4.2.5. Egyetemi szintû egészségügyi informatikus szak Az intézményi és az intézményen kívüli szakmai gyakorlatok eredményes teljesítéséhez kreditértéket kell rendelni.

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes